ฮั่งเส็งปิดร่วง 339.68 จุด ตามตลาดหุ้นจีน
ฮั่งเส็งปิดร่วง 339.68 จุด ตามตลาดหุ้นจีน
18 ส.ค. 2558

ดัชนีฮั่งเส็งตลาดหุ้นฮ่องกงปิดตลาดร่วงลงในวันนี้ โดยดัชนีฮั่งเส็งลดลง 339.68 จุด หรือ 1.43% ปิดวันนี้ที่ 23,474.97 จุด ตามทิศทางตลาดหุ้นจีน เนื่องจากนักลงทุนคาดการณ์ว่ารัฐบาลจีนจะชะลอการใช้มาตรการกระตุ้นตลาด หลังจีนเผยข้อมูลราคาบ้านที่แข็งแกร่งขึ้น ขณะที่ธนาคารกลางจีนก็อัดฉีดเงินเข้าสู่ระบบจำนวนมาก
นอกจากนี้ นักลงทุนยังจับตาดูรายงานการประชุมของธนาคารกลางสหรัฐ (เฟด) ประจำวันที่ 28-29 ก.ค. ซึ่งจะมีการเปิดเผยในช่วงเช้าวันพฤหัสบดีที่ 21 ส.ค.ตามเวลาไทย เพื่อประเมินท่าทีของเฟดว่าจะส่งสัญญาณเรื่องการปรับขึ้นอัตราดอกเบี้ยเมื่อใด